NAMANGAN VILOYATIDAGI QURILIShI TUGALLANGAN REZAKSOY SUV OMBORIDAN FOYDALANIShNI TAShKIL ETISh TO‘G‘RISIDA

Namangan viloyatidagi qurilishi tugallangan Rezaksoy suv omboridan ishonchli foydalanishni ta’minlash maqsadida Vazirlar Mahkamasi qaror qiladi: 
 1. Namangan viloyatidagi qurilishi tugallangan, 200,0 mln kub metr sig‘imli Rezaksoy suv ombori Davlat qabul komissiyasi qarori bilan foydalanishga qabul qilinganligi ma’lumot uchun qabul qilinsin. 
 2. O‘zbekiston Respublikasi Qishloq va suv xo‘jaligi vazirligining “O‘zsuvta’mirfoydalanish” respublika birlashmasi tarkibida Rezaksoy suv omboridan foydalanish boshqarmasini tashkil etish to‘g‘risidagi taklifiga rozilik berilsin. 
 “O‘zsuvta’mirfoydalanish” respublika birlashmasining Rezaksoy suv omboridan foydalanish boshqarmasining xodimlarining cheklangan soni 63 nafar, shu jumladan boshqaruv xodimlari soni 9 nafardan iborat bo‘lgan tuzilmasi ilovaga muvofiq tasdiqlansin. 
 3. O‘zbekiston Respublikasi Qishloq va suv xo‘jaligi vazirligi:
 bir oy muddatda Rezaksoy suv omboridan foydalanish boshqarmasi ustavini tasdiqlasin va uning belgilangan tartibda ro‘yxatdan o‘tkazilishini ta’minlasin; 
 qurilishi tugallangan, 200,0 mln kub metr sig‘imli Rezaksoy suv omborining Rezaksoy suv omboridan foydalanish boshqarmasi balansiga o‘tkazilishini ta’minlasin;
 suv omboridan ishonchli foydalanilishi va suv resurslaridan oqilona foydalanilishi ustidan qat’iy nazorat o‘rnatsin. 
 4. O‘zbekiston Respublikasi Moliya vazirligi:
 2008-yilda Rezaksoy suv omboridan foydalanish boshqarmasi ta’minoti xarajatlarini O‘zbekiston Respublikasi Qishloq va suv xo‘jaligi vazirligiga ajratilgan mablag‘lar doirasida moliyalashtirsin;
 2009-yildan boshlab Davlat budjeti parametrlarida Rezaksoy suv omboridan foydalanish boshqarmasi ta’minoti uchun zarur budjet mablag‘lari ajratilishini nazarda tutsin. 
 5. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.